NaiveNeuron/SloPal huggingface dataset:
B. Bugár, podpredseda NR SR: (2006-03-16):
(Hlasovanie.) Prítomných 107, za 83, proti 12, zdržalo sa 10, nehlasovali 2. Konštatujem, že tento návrh sme schválili . Vážené panie poslankyne, páni poslanci, ešte budeme hlasovať o návrhu na vymenovanie viceguvernéra Národnej banky Slovenska. Pán poslanec, ej, pardon, máte pravdu. V poradí je najprv návrh poslanca Národnej rady Slovenskej republiky Ivana Šimka na vydanie zákona o protikomunistickom odboji (tlač 1448). Pani poslankyňa Podracká. Páni poslanci, pán poslanec Minárik. D. Podracká, poslankyňa: Vážený pán predsedajúci, v rozprave vystúpili štyria poslanci a predniesli dva návrhy, o ktorých budeme hlasovať v poradí, v akom boli predložené. Pán poslanec Ševc predložil návrh prerušiť rokovanie o predkladanom návrhu zákona. Dajte, prosím, hlasovať o tomto návrhu.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prešlo to, pán kolega, takže je to v poriadku. Prítomných 132, za 86, proti 9, zdržalo sa 35, nehlasovali 2. Uvedený návrh sme schválili.
P. Hrušovský, podpredseda NR SR: (2002-05-29):
(Hlasovanie.) 102 prítomných, 79 za, 1 proti, 19 sa zdržalo, 3 nehlasovali. Bod 4 sme schválili. O. Szabó, poslankyňa: Hlasujeme o bode 5 s návrhom gestorského výboru schváliť ho.
P. Hrušovský, predseda NR SR: (2004-10-26):
(Hlasovanie.) 136 prítomných, 135 za, 1 sa zdržal. Bod 47 sme schválili. Ľ. Navrátilová, poslankyňa: A posledným bodom zo spoločnej správy je bod č. 51.
Glváč, Martin, minister obrany SR (2014-03-19):
Vážený pán podpredseda, poslankyne, poslanci, predkladám na prerokovanie vládny návrh zákona, ktorým sa mení a dopĺňa zákon 321/2002 o ozbrojených silách Slovenskej republiky v znení neskorších predpisov. Účelom tohto návrhu je rozšírenie možnosti použitia ozbrojených síl Slovenskej republiky o ochranu majetku štátu v správe Ministerstva obrany Slovenskej republiky, ktorá vyplývala z aplikačnej praxe. To je to stráženie, možno stráženie aj objektov, ktoré sme vyhlásili za neupotrebiteľné a ako nadbytočný majetok, a rozšírenie možnosti oprávnených osôb rozhodnúť o použití ozbrojených síl Slovenskej republiky proti narušiteľovi vzdušného priestoru z dôvodu vzájomnej zastupiteľnosti týchto osôb. V súvislosti s vytváraním hlavného miesta velenia ozbrojených síl Slovenskej republiky sa taxatívny výpočet týchto zložiek nahrádza všeobecnou formuláciou zohľadňujúcou zmeny v ozbrojených silách Slovenskej republiky. Na debatu, ktorá bola na minulej schôdzi, by som chcel zareagovať aj na výboroch, aj keď niektoré tieto informácie sú získané v určitom režime, tak nebudem konkrétny, ale aby ste videli, že sme si dali tú námahu a posúdili, posúdili, ako to je inde, chcem vás ubezpečiť, že aj touto zmenou, ktorá je naozaj potrebná z hľadiska tej zastupiteľnosti, aby sme sa vedeli navzájom si zladiť programy z hľadiska nejakých medzinárodných aktivít spojených aj s predsedníctvom, tak by som uviedol niektoré príklady, ako to funguje v iných krajinách. Nazvem ich krajinami X, Y, Z napríklad. Sú to krajiny okolité. Tak napríklad krajina X. Rozhoduje o tom veliteľ operačného veliteľstva druhov síl, ozbrojených síl krajiny X. Rozsah: prijímanie opatrení a konečný postup vrátane eliminácie, konečný postup nie je povinný s nikým konzultovať. Ďalej priamo veliteľ sprievodného vzdušného priestoru pri naplnení špecifických podmienok v konkrétnej situácii. Rozsah: rozhodnutie o konečnom postupe. Krajina Y. Minister obrany krajiny Y, rozsah: prijímanie opatrení a konečný postup vrátane eliminácie alebo ministrom obrany poverená osoba, akákoľvek. Krajina Z. Minister obrany krajiny Z, rozsah: prijímanie opatrení a konečný postup vrátane eliminácie, v neprítomnosti ministra obrany jeho námestník alebo náčelník generálneho štábu. Rozsah totožný. Chcem povedať, že ten systém – a kto ho poznáte – je trojstupňový včetne SACEUR-a Európy. Ten minister, teda člen vlády, ktorý na návrh ministra obrany je poverený predsedom vlády, je len politickým potvrdením toho konkrétneho rozhodnutia. Takýto prísny režim nemá žiadna krajina v okolitých, v okolí Slovenskej republiky a myslím si, že tento systém je absolútne vhodný, a domnievam sa, že ten režim, keďže je tam to trojstupňové rozhodovanie, by mohol byť ďaleko, ďaleko voľnejší, ale my ostávame v tom režime, v akom sme, akurát v tomto návrhu zákona rozširujeme možnosť alebo oprávnenie posunúť na ktoréhokoľvek člena vlády, samozrejme, ktorý je odborne spôsobilý, ktorý prejde tým konkrétnym vyškolením ozbrojenými silami Slovenskej republiky. Ďakujem za pozornosť.
Danko, Andrej, podpredseda NR SR (2024-09-17):
Pán poslanec Hlina.
Ivan, Miroslav, poslanec NR SR (2017-12-13):
Dobre. Ďakujem za slovo. Ja by som mal otázku na pána ministra, keď sa dotkol teraz tej témy, koľko miliónov ste dnes na rokovaní vlády schválili v Bratislave, konkrétne teda prístupovej ceste k priemyselnému parku. A boli to, bolo to 24 miliónov. Boli to, bolo to, predpokladám, alebo myslím si, že to je z tej rezervy ministerstva financií, ktorú máte. A mňa by naozaj zaujímala odpoveď vaša, pán minister, čo vás presvedčilo, pretože toto sú, toto je infraštruktúra, ktorú sám minister dopravy deklaruje povedzme vo veci D1 a kolektorov, ktorú má financovať VÚC. A teraz zisťujeme, že aha, tak štát ide financovať nejakú miestnu, takto to rovno poviem, infraštruktúru a zaujímalo by ma skutočne, že čo vás presvedčilo, či ste to mali na, u vás na ministerstve financií, či ste to posudzovali cez hodnotu za peniaze alebo čo bol ten argument, že dnes ste takúto sumu dali a nie trebárs už priamo do kapitoly ministerstva dopravy. To teraz bude tak vyzerať, že minister dopravy bude per partes predkladať takéto žiadosti na vláde namiesto toho, aby to mal v kapitole ministerstva dopravy už dopredu? Neviem si to predstaviť a dúfam, že to takto nebude. Takže poprosím o odpoveď, čo skutočne vás presvedčilo a prečo to chcete alebo plánujete takto riešiť?
Á. Biró, poslankyňa: (2009-04-16):
A čo sa týka právnych noriem, ktoré sú u nás, tak ten výpočet je tiež taký, že len jeden, jediný zákon máme, ktorý upravuje používanie jazyka národnostných menšín a je to zákon č. 184/1999. Ten upravuje úradný styk, ale aj úradný styk nie komplexne, v celom rozsahu, lebo vypadli z toho špecializované úrady. Ostatné zákony, ktoré pán kolega vymenoval, či tabuľový zákon, zákon o Slovenskom  rozhlase alebo o televízii a ostatné, vôbec neupravujú používanie jazyka národnostných menšín. Jeden má len informatívny charakter – označenie obcí, ale nič iné. To znamená, ten veľký balík zákonov, ktoré by nám mali napomáhať, vôbec nie je realitou a nie je pravdou. A ja si myslím, že odporúčania Európskej charty týmto zákonom vôbec neboli  naplnené a zaručené.
Kollár, Boris, predseda NR SR (2020-05-19):
Ďakujem. Do rozpravy som dostal tri písomné prihlášky, prvý vystúpi pán poslanec Cmorej. Nech sa páči, pán poslanec, máte slovo.
Remiášová, Anna, poslankyňa NR SR (2021-06-23):
Pán predsedajúci, hlasovali sme o všetkých pozmeňujúcich návrhoch. Dajte, prosím, hlasovať o tom, že Národná rada prerokuje návrh zákona v treťom čítaní ihneď.
Pellegrini, Peter, podpredseda NR SR (2020-07-10):
Pán poslanec Kotleba.
M. Číž, podpredseda NR SR: (2007-09-19):
Teraz dávam slovo spoločnému spravodajcovi z výboru pre hospodársku politiku pánovi poslancovi Tiborovi Glendovi, aby informoval Národnú radu o výsledku rokovania gestorského výboru a výborov o tomto návrhu zákona a aby odôvodnil stanoviská a závery gestorského výboru. Nech sa páči.
Gašpar, Tibor, poslanec NR SR (2024-02-08):
Ako o ďalšom bode budeme hlasovať o bode 212 druhého pozmeňujúceho návrhu poslanca Galka.
Martvoň, Anton, poslanec NR SR (2015-11-12):
Ďakujem pekne, pani predsedajúca. V rozprave k uvedenému návrhu zákona nevystúpil nikto. Pristúpime preto k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 7 s odporúčaním schváliť.
Grendel, Gábor, podpredseda NR SR (2022-03-30):
Pán poslanec Susko.
Lipšic, Daniel, poslanec NR SR (2013-09-18):
Pán predseda, vy ste si schválili... Pán predseda, ja neviem o tom, že by grémium schvaľovalo procedurálne návrhy, neviem o tom, že by to v rokovacom poriadku tak bolo... (Prerušenie vystúpenia predsedajúcim.)
Zs. Simon, minister pôdohospodárstva SR: (2004-03-03):
Dovoľte, aby som vás požiadal o jeho schválenie, aby sme mohli splniť podmienky Európskej únie v tejto oblasti. Ďakujem vám za pozornosť.
Danko, Andrej, predseda NR SR (2018-09-11):
Dve faktické s reakciou na vystúpenie pána poslanca. Pán poslanec Sopko.
Sulík, Richard, predseda NR SR (2010-12-09):
Prepáčte mi, pán Dostál. Poprosím pána poslanca Slafkovského ešte na tú krátku dobu čo je pánom poslancom, že by netelefonoval. Ďakujem. Nech sa páči.
Fecko, Martin, poslanec NR SR (2018-03-26):
Áno, ďakujem pekne, začnem od konca. Pán kolega, viete koľko? 28 hektárov, ja som vnuk kulaka, ja som, nie som proletariát, to znamená, že moja rodina mala 128 hektárov, aby bolo jasné, a my sme to reštituovali. Deväť rokov som sa bil so Štátnym majetkom Lipany, ktorý bol najväčší na východnom Slovensku aj v Československu, mal 17-tisíc hektárov, stálo to život môjho otca a môjho strýka, lebo Štátne majetky Lipany povedali, že iba cez ich mŕtvolu Feckovci dostanú majetok naspäť v Červenici pri Sabinove. Takže, pán kolega, berte takto, že ja som neprišiel, viete s čím, s holou, ja sa takto nevyjadrujem. A všetko mám na majetkovom priznaní od roku 2010, a keď si mýlite niektorých mojich menovcov, ktorí, chvalabohu, Feckovcov na Slovensku máme niekoľko desiatok tisíc, tak si láskavo uvedomte, že treba šetriť až do rodokmeňa, skade ktorý pochádza. A Fecko Martin, ktorý je teraz tu pred vami, všecko dokladuje vo svojom majetkovom priznaní, takže nech sa páči, a národ to vidí od roku 2008, čo som nadobudol. To, že je takéto hrubé majetkové priznanie, znamená to, že mám tam čiastky jednu 520-inu, jednu 328-inu, to je to rozdrobené. Zsolt Simon má iba takýto (rečník prstami pravej ruky naznačil rozsah) a má 200 hektárov. Div sa svete. Takže, vážený, to je na vyjadrenie, aby ste počuli, čo znamená vlastniť majetok, že nie podľa objemu, ale podľa kvality rozhoduje sa, takže, vážený, v takomto duchu to berte a ja sa hocikomu postavím takto čelom a zdôvodním skade to mám. Takže to je k tomu. A myslím si, že ostatné veci, ďakujem ostatným kolegom za moju podporu a dúfam, ja sa nedám zlomiť, nebojte sa, pán kolega, ja pôjdem ďalej, pretože život ma to naučil a pravda je iba jedna, aj spravodlivosť, aj vaše meno, aj česť máte iba jednu. Nič viacej, nič menej. Ďakujem pekne.
Kollár, Boris, predseda NR SR (2021-06-17):
Ďakujem. Prosím, prezentujme a hlasujeme. (Hlasovanie.) Prítomných 125, za 96, proti 1, zdržali sa 28. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona č. 589 prerokovali zajtra 18. júna 2021 po bodoch ministra vnútra. Je všeobecný súhlas? (Súhlasná reakcia pléna.) Ďakujem. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady tak, ako sme si určili. Ďakujem. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny, služieb a zamestnanosti, tlač 499, bod 20 schváleného programu. Dávam slovo spoločnej spravodajkyni z výboru pre sociálne veci poslankyni Lucii Drábikovej, aby hlasovanie uvádzala. Nech sa páči, máte slovo, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 499.)
Laššáková, Jana, podpredsedníčka NR SR (2012-06-20):
Na vystúpenie pána poslanca s faktickými poznámkami šiesti páni poslanci. Končím možnosť prihlásiť sa s faktickými poznámkami a, pán poslanec Brocka, nech sa páči.
M. Číž, podpredseda NR SR: (2007-09-20):
Clementis, keď sme už pri tom, bol významným ľavicovým intelektuálom, bol významnou súčasťou antifašistického odboja. Pravdepodobne, pán Lipšic, tým vaším nesmierne arogantným úsmevom ste zabudli, aká bola úloha počas 2. svetovej vojny Vladimíra Clementisa a spolupracovali s ním ľudia, ktorým vy naozaj nesiahate ani po päty, ktorí sa nikdy takto nesprávali a boli kresťanskými politikmi. To je celý problém. A otázka tolerancie a vnímania, ak je spoločnosť rozdelená vnútorne, ak naozaj funguje teda sloboda záujmovej polarizácie, tak sú ľudia a je ich veľké množstvo na Slovensku, ktorí si vážia ľavicových intelektuálov na Slovensku, na svete. Keby som ich vymenúval, pán Lipšic, tak vás nesmierne strápnim, nechcem to robiť. Naozaj, trošku pokory a tolerancie, to je všetko, po čom volám. Ďakujem pekne. (Potlesk.)
Figeľ, Ján, podpredseda NR SR (2013-06-26):
Dobre.
Baláž, Vladimír, poslanec NR SR (2012-06-20):
Dámy a páni, dobré ráno. Pán poslanec, ja by som chcel iba povedať, že rozprávate o koncovej sieti z vášho hľadiska lekára a nerozumiete tomu, že prečo je to tak urobené. Tomu ja naozaj celkom dobre nerozumiem. Na Slovensku je absolútne rozbitá sieť zdravotníckych zariadení. Každý z nás, každý z nás, každý náš známy, keď niečo potrebuje, tak vybavuje, aby sa dostal do tej takzvanej koncovej nemocnice. Koncová nemocnica je jediná nemocnica, ktorá poskytuje komplexnú vyššiu zdravotnú starostlivosť. Ak jej nedáme možnosť, aby vychovávala svoje kádre, sústreďovala výchovu nových lekárov, tak slovenské zdravotníctvo jednoducho skolabuje. Táto vsuvka v zákone je tam jednoducho preto, že vy ste ju z neznámych dôvodov zrušili. Ani nechcem o nich ďalej špekulovať. Ďakujem.
Ferenčák, Ján, poslanec NR SR (2020-07-24):
Pán minister, účet za vašu prácu vystavia občania Slovenskej republiky. My sme tí prví, ktorí poukazujú, že nie všetko je v poriadku a s kostolným poriadkom. Treba jasne povedať, ste tu ospevoval, aká tá pomoc je perfektná. No ak by bola taká perfektná, tak asi by nevzrastala nespokojnosť ľudí. S pomocou, ktorá je veľmi slabá a nie je adresná. Prečo nám vzrastá nezamestnanosť potom, keď je všetko také perfektné? A tie peniaze, ktoré majú ísť, idú do tejto ekonomiky? Prečo z Klubu 500 samotní zamestnávatelia hovoria, že tá pomoc je nedostatočná a vláda adresne nepomáha nielen malým ani veľkým podnikateľom? Lebo tu vyznelo, že jednoducho vláda spravila maximum a nám nezamestnanosť asi klesá v tomto období. Na druhej strane treba povedať, hovoríte na pána premiéra, že vybavil v Bruseli 40 mld. No, ak by som bol na strane premiéra, tak sa asi urazím, pretože by som si žiadal, že vyrokoval, pretože premiér asi nie je vybavovač. A druhá vec, si povedzme, čo keby tam bol možno niekto iný a bolo by to 40 alebo 50 mld. Toto nevieme posúdiť, pretože stále sa o tom hovorí, aké je to perfektné. A na druhej strane treba povedať, že stále je hovorené, že Slovensko nie je pripravené tieto peniaze ani minúť, a keď chcete naozaj pomôcť všetkým, tak treba si povedať, že peniaze, ktoré končia najnižšie, najnižšie v území, tie sú najlepšie, pretože pomáhajú tým ľuďom aj v rozvoji územia. A prečo vláda stále hovorí, že Slovensko nie je pripravené a musíme robiť len veľké projekty, pretože na malé nie sme schopní? Ja by som si toto vyprosil, pretože mestá a obce sú pripravené čerpať, len vláda im nedôveruje. A treba povedať, prečo nepodporuje masky? Ani jedna koruna neprišla do územia. Stojíme s rozvojom územia, klesla... (Prerušenie vystúpenia časomerom.)
Paška, Pavol, predseda NR SR (2014-04-03):
Chcete, pán? Nech sa páči, pán spravodajca.
Blanár, Juraj, podpredseda NR SR (2021-11-03):
Pán poslanec Vážny.
Hrnčiar, Andrej, podpredseda NR SR (2019-09-24):
Poslankyňa Petrík.
Danko, Andrej, predseda NR SR (2016-12-07):
Hlasujeme. Prezentujme sa. (Hlasovanie.) Prítomných 133 poslancov, za 132, zdržal sa 1. Konštatujem, že sme uvedený návrh schválili. Pani poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona (tlač 339) prerokovali dnes o 14.00 hod. Je všeobecný súhlas? (Reakcie z pléna.) Je všeobecný súhlas? (Nesúhlasná reakcia z pléna.) Nie. Prosím, prezentujme sa a hlasujme. (Hlasovanie.) Prítomných 134 poslancov, za 111, proti 1, zdržalo sa 22. Konštatujem, že sme uvedený návrh schválili a určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si určili. Prosím... (Reakcia z pléna.) Teraz budeme hlasovať o bode 20 schváleného programu, ktorým je druhé čítanie o návrhu poslancov Gála, Antala, Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj (tlač 271). Prosím spoločného spravodajcu z výboru pre verejnú správu a regionálny rozvoj poslanca Dušana Bublavého, aby hlasovanie uvádzal. (Hlasovanie o návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov , tlač 271.)
Drobný, Stanislav, poslanec NR SR (2019-09-10):
Ďakujem. Vážený pán predsedajúci, v rozprave vystúpil pán poslanec Martin Klus. Dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-03-15):
Pán poslanec Jarjabek.
B. Bugár, podpredseda NR SR: (2002-11-07):
Teraz dávam slovo spravodajkyni navrhnutej gestorským výborom, ktorým je výbor pre zdravotníctvo, pani predsedníčke výboru pre zdravotníctvo Anne Záborskej. Nech sa páči, pani predsedníčka, máte slovo.
Blaha, Ľuboš, podpredseda NR SR (2024-04-17):
Na vaše vystúpenie, pán poslanec, evidujem štyri faktické poznámky. Ako prvý sa prihlásil pán poslanec Ivan Štefunko, nech sa páči.
Šeliga, Juraj, podpredseda NR SR (2020-07-09):
Pardon.
Plaváková, Lucia, poslankyňa NR SR (2024-06-27):
Ďakujem veľmi pekne za slovo a ďakujem za všetky faktické poznámky. Budem reagovať asi na, iba na pani poslankyňu Plevíkovú, keďže mala otázky. Čo sa týka úpravy manželstva v ústave, tento zákon nijakým spôsobom do toho nezasahuje. Upravuje len podmienku v prípade, že došlo k uzavretiu manželstva, s ktorým bolo spojené zmena priezviska v zahraničí. To nijakým spôsobom nemá dopad na to, ako, akým spôsobom je upravené manželstvo na Slovensku. Kiežby to bolo také jednoduché. A zároveň my už dnes vlastne pre účely niektorých práv, pobytových práv vo vzťahu k občanom Európskej únie, obdobným spôsobom  uznávame zväzky párov rovnakého pohlavia, takže nič nové týmto neprinášame v tomto kontexte. Čo sa týka tých viacerých priezvisk, že by mali štyri priezviská, zákon upravuje všeobecné pravidlo, kde je stanovený maximálny počet tých priezvisk, ktoré môžu byť takýmto spôsobom naakumulované, teda na dva, na dve. To znamená, že tento problém absolútne nevzniká. A vo vzťahu k prechyľovaniu vy ste uviedli, že nemôžeme si to nechať inými krajinami vnútiť, alebo niečo v tomto kontexte, niečo s inými krajinami, že podľa mňa by sme sa mali zamerať na to, čo ľudia chcú. A vy síce hovoríte, že toto nie je to, čo ženy trápi, ale my sme s tým návrhom zákona prišli práve preto, že sa na nás ženy, konkrétne ženy slovenské obracali s tým, že ich to trápi a aj v týchto dňoch pribúdajú ďalšie a ďalšie, ktoré sa na nás s týmto problémom obracajú. A jednoducho to, že vy si nechcete takýmto spôsobom upraviť priezvisko, je úplne v poriadku, je to vaša voľba, ale máme tu ženy, ktoré si to priezvisko upraviť chcú a mali by sme im dať tú možnosť, pretože o to tu ide, aby ľudia mohli si sami zvoliť svoju vlastnú identitu, do ktorej patrí aj priezvisko. Ďakujem.
Budaj, Ján, poslanec NR SR (2017-03-29):
Ďakujem. Na stole je zrušenie alebo návrh zrušenia zákona, ktorým niekdajšia koalícia tvorená lídrami Mečiar – Slota – Fico pripravila akýsi svojrázny brexit pre slovenských občanov. Nebol namierený, ako počujeme, natoľko na menšinu, aj keď oni si to možno predstavovali, ale skomplikoval a komplikuje život slovenským občanom, či už sú maďarskej národnosti alebo akejkoľvek inej. Dosť veľa rokov, ktoré uplynulo, ako poukázal aj rečník, ktorý má aj osobnú skúsenosť, na ktorého reagujem, dosť veľa rokov potvrdilo, že bez, že tá hystéria z tej doby, kde sa nachádzali bezpečnostné riziká, v ľuďoch, ktorí sú v Slovenskej republike absolútne lojálni, že je dosť dlhá doba, aby sme toto, toto rozhodnutie revokovali. A pripájam svoj hlas k tým, ktorí apelujú práve na Bélu Bugára, pretože v tej trojici SNS – HZDS – SMER dnes on nahradil toho tretieho, dnes je to trojica MOST – SNS – SMER, má dostatočný vplyv nato, aby presvedčil svojich koaličných partnerov, aby ukončili rozpornú existenciu zákona, ktorý sa nakoniec minul ešte aj toho cieľa, podotknime, že dosť obskúrneho, ktorý zrejme jeho tvorcovia sledovali. Prosím vás, pán Bugár, iste máte, iste máte v koalícii svoju stoličku a svoje slovo, zasaďte sa za záujmy aj svojich spoluobčanov maďarskej národnosti, aj všetkých občanov Slovenskej republiky, ktorých otravuje tento zá... (Prerušenie vystúpenia časomerom.)
Glváč, Martin, podpredseda NR SR (2016-09-12):
Otváram rozpravu. Do rozpravy som dostal tri písomné prihlášky. Pán poslanec Galek, pán poslanec Ivan, pán poslanec Simon. Nech sa páči, pán poslanec Galek. Stráca poradie. Nech sa páči, pán poslanec Ivan.
Kamenický, Ladislav, poslanec NR SR (2016-09-06):
Ďakujem pekne. Ja by som rád zareagoval na viacero vecí, ktoré tu dnes zazneli. Nechal som radšej, nech kolegovia povedia. Čo sa týka, čo sa týka vôbec rizika bankového trhu, musím povedať, že Národná banka Slovenska upozorňovala a upozorňuje stále na to, že tu existuje, to, čo spomínal teraz pán poslanec Jurzyca, súhlasím s tým, treba to, treba dať možno viac, viac právomocí regulátorovi, aby niektoré tie riziká vedel nejakým spôsobom manažovať. Ale na druhej strane začul som tu aj takú vec, že banky si vyberú na klientoch. Vieme, že v minulosti tento odvod bol vo výške 0,4 percenta. Povedzme si, banky si to v minulosti nevybrali na klientoch? Bolo to tak. Dnes máme 0,2 % a ministerstvom financií je ponechávaná 0,2 %, čiže toto je stále už dávno zarátané v tom, čo, v tom, čo tie banky s klientami robili. Čiže nerobme si ilúzie, že keď to teraz znížim na 0,1, tak banky, všetky automaticky, znížia všetky poplatky o 0,1 % alebo že si to niekde inde nezoberú. Takže v tomto ja nevidím problém. Vidím problém skôr v tej rizikovosti. Skutočne tie prostriedky, tak ako povedal pán minister, mali by zostať pre ten bankový trh v prípade určitých rizík. A myslím si, že čo sa týka tej regulácie, som za to, aby sa skutočne nastavila tak, aby klienti, ktorí si dnes berú napríklad refinance hypoték, nesiahali po ponechaní si splátky, ale navýšení v podstate objemu úverov, a potom s prekvapením zistia, že keď úroky stúpnu, tak nebudú ich schopní splácať. A čo sa týka tej marže bánk, áno, tak tiež pán Beblavý mal návrh, ktorý sme mu podporili, ktorý znížil tú maržu bánk, ale povedzme si otvorene, banky, čokoľvek sa deje, ich marže v minulosti stále stúpali. Čiže myslím si, že určitý vplyv solidarity by... (Prerušenie vystúpenia časomerom.)
Grendel, Gábor, podpredseda NR SR (2021-06-29):
Pani poslankyňa Halgašová s reakciou na faktickú poznámku, nech sa páči.
Senko, Ján, poslanec NR SR (2011-04-06):
Pán predseda, veľká škoda, že ste tu včera nesedeli po 18.00 hodine, v pléne alebo na vašej stoličke, a nevypočuli ste si vystúpenie pána poslanca Lazára, ktorý veľmi jasne hovoril o tom, akým spôsobom bude prebiehať privatizácia teplární. A veľmi jasne nám priblížil, ako sa hospodárilo, akým spôsobom sa rozvíjala košická tepláreň a ako sa hospodári teraz, keď ste tam nominovali vašich ľudí, vašich, ako to vy hovoríte, buľov, do tejto spoločnosti. Spoločnosť vaši buľovia vedú ku krachu tak, aby táto spoločnosť mohla byť veľmi lacno a za lacné peniaze sprivatizovaná, podľa všetkého vašim blízkym firmám alebo ľuďom, alebo spoločnostiam, ktoré budete chcieť, aby túto tepláreň v budúcnosti viedli. Naznačil aj to, akým spôsobom sa bude správať v budúcnosti Úrad pre reguláciu sieťových odvetví, aj to, akým spôsobom bude rásť cena tepla vo všetkých mestách, ktoré v súčasnom období spravujú, alebo na území ktorých funguje tých 6 teplární. Takže my upozorňujeme len na to, že tu ide iba o to, aby ste sa nabalili, a nie o to, aby ste vytvorili lepšie podmienky pre život ľudí v dotknutých mestách.
Figeľ, Ján, podpredseda NR SR (2014-07-09):
Ale už to, čo ste povedali, nemusíte opakovať, len pokračovať.
Glváč, Martin, podpredseda NR SR (2019-10-22):
Ďakujem. S faktickou poznámkou nikto. Končím možnosť prihlásiť sa. Ďalšia v rozprave, pani poslankyňa Žitňanská, nech sa páči, máte slovo.
Bugár, Béla, podpredseda NR SR (2018-06-14):
Ďakujem pani ministerke. Teraz dávam spoločnému spravodajcovi, teda slovo spoločnému spravodajcovi z výboru pre kultúru a médiá pánovi poslancovi Senkovi, nech sa páči.
Hrnčiar, Andrej, podpredseda NR SR (2016-09-07):
Dajte ešte raz čas pani poslankyni.
Érsek, Árpád, poslanec NR SR (2015-02-06):
Ďakujem za slovo. Podporím tento zákon, čo pán kolega predniesol do parlamentu, pretože prax ukázala a my sme vedeli a kritizovali sme vlani ten zákon, ktorý sa prijal, ktorého cieľom bolo, aby sa zabránilo zahraničným nebývajúcim tu ľuďom kupovať pozemky. Ale to vieme, že vôbec to nezabránilo, pretože v eseročkách schovaní zahraniční podnikatelia kupujú a majú právo, kde podnikajú, tam, samozrejme, nemajú problém s tým, aby nakupovali pôdu. Majú s tým však problém tí poľnohospodári a hlavne začiatočníci, ktorí by sa chceli dostať nejakým spôsobom k pôde a nemajú, pretože nie sú posledné tri roky poľnohospodármi a nemôžu kupovať pôdu. Samozrejme, aj to, čo si povedal, pán kolega, je tam určitá cenová ponuka, dopyt a ponuka, kde niekedy majú možnosť len dostať menej a tí budú vydierať, veľkí. Pretože ktorí majú právo, nebudú kupovať za tú cenu, akú cenu tá pôda hodnotu má. A druhá vec je veľmi dôležitá. Dneska sa tu spomínala celý deň len rodina a niektorí rodinní príslušníci, ktorí nie sú v tomto zákone uvedení ako z prvého, myslím, pokolenia a majú citový vzťah k tomu, že rodina niekedy mala tento pozemok, nemajú sa k tomu právo dostať a dostane to niekto úplne cudzí, ktorý ľahostajným spôsobom potom ďalej môže túto pôdu pre kšeft alebo nejakým spôsobom predávať. Myslím si, že ten zákon nebol dobrý, ktorý vlani sa prijímal, a teraz už sme na tom, že tá prax ukáže, že jednoducho tento zákon, čo bol vlani prijatý, podporuje len veľkých a majú oni právo kupovať tieto pozemky. Ďakujem.
Viskupič, Jozef, poslanec NR SR (2016-05-20):
Ďakujem, pán predsedajúci. Je to presne tak. Ďakujem za obe faktické poznámky a myslím si, že ak je diskusia, ktorá nemá byť len pre diskusiu, ale má mať aj nejaký záver, tak záverom by som chcel povedať, že dve normy, ktoré sa tu budú musieť čím skôr objaviť a možno už na nasledujúcu schôdzu, a to je úprava zákona o fungovaní týchto troch kultúrnych fondov, lebo ja som sa snažil hovoriť aj o fonde na podporu umenia a totižto je to dôležité povedať, pretože ak chcem urobiť poriadok, tak musím sa na to pozrieť nielen tak, že si nechám rozhádzaný na dvore celý veľký – a nazvem to až takými expresívnymi slovami – bordel a snažím sa stavať nejakú fasádu, ale musím urobiť najprv poriadok aj s tou históriou. Proste keď tu máme šesť, do budúcna šesť typov fondov v rámci kultúrneho sektora, tak si myslím, že nerobíme celkom dobre. Viem si predstaviť dva, je to na diskusiu, akým spôsobom zabezpečiť viaczdrojové financovanie. No a to je teda legislatívne nastavenie. A druhé je – a do tej debaty pozývam – je zákon o mecenášstve, donorstve a sponzoringu, presne zadefinovanej strešnej normy, aby sa nám nestávalo to, že máme tu nejaké protežované výseky ľudskej činnosti, ako je šport, pretože v zákone o športe sa to čiastočne podarilo a kultúra zostala bokom. Ak niečo protežujem na úkor čohosi iného, tak vieme, že to nie je dobrý stav. Čiže mať strešnú normu o donorstve, sponzorstve a darcovstve je výzvou pre toto plénum na toto volebné obdobie z môjho pohľadu. Ďakujem.
Bublavý, Dušan, poslanec NR SR (2018-10-16):
Ďakujem za slovo, pán predseda. Na základe dohody troch poslaneckých klubov MOST – HÍD, Slovenskej národnej strany a SMER-u – sociálnej demokracie žiadam o preloženie hlasovania bodu č. 4 (tlač 1019) na stredu 24. 10. o 11.00 hod.
Nemky, Martin, poslanec NR SR (2017-12-06):
Pán predsedajúci, ďakujem pekne za slovo. Pán minister, ja ti opäť ďakujem. Ja im aj rozumiem, že pravda sa ťažko počúva. Pán kolega Rajtár si stále myslí, že stokrát opakovaná lož sa nakoniec stane pravdou. Ďakujem.
Kažimír, Peter, podpredseda vlády a minister financií SR (2013-11-28):
Ďakujem veľmi pekne za slovo... (Prerušenie vystúpenia predsedajúcou.)
Hrnko, Anton, poslanec NR SR (2017-11-30):
Vážení páni poslanci, dovoľujem si upozorniť členov výboru pre obranu a bezpečnosť, že o 13.00 hodine máme návštevu náčelníka Generálneho štábu Macedónskej armády, keby ste sa zúčastnili tohto prijatia. Ďakujem.
Blanár, Juraj, podpredseda NR SR (2022-10-06):
Ja sa vás nechcem dotknúť a nechcem...
Nash, Natália, poslankyňa NR SR (2024-01-18):
Ďakujem za slovo, pán predsedajúci. Vážený pán kolega Bužo, váš príspevok bol úprimný a mal úplne jasné posolstvo. Žiadna zo zákonných podmienok pre skrátené legislatívne konanie nebola splnená. Ústavný súd preukázal porušenie ľudských práv v šiestich prípadoch. Zistenie pochybení je určite chvályhodné, ale nie je dôvodom na rušenie inštitúcie ako takej. Chybám sa má predchádzať, majú sa prijímať opatrenia, aby sa nerobili. Vláda porušuje zákon pri pretláčaní zmien v Trestnom zákone pre svojich ľudí. Hovoríme to jasne, ale oni to nechcú počuť, pretože nemôžu, pretože oni im toto sľúbili na poľovníckej chate už pred dvoma rokmi. Tam im sľúbili, že to bude rýchle. Veľmi ma mrzí, že prijatím týchto zmien, hoci len na jednu sekundu, sa zastavia tisícky konaní, tak ako uviedla pani prezidentka v dnešnom prejave. Ľudia, ktorí tu boli poškodení, sa už spravodlivosti v týchto konaniach nikdy nedočkajú. Robíme si veľkú medzinárodnú hanbu. Politico zaradilo premiéra do naozaj exkluzívnej spoločnosti autokratov, fešákov a zlých chlapcov. Pridávam sa k vašej výzve, aby sme tu v skrátenom legislatívnom konaní predkladali také návrhy, ktoré budú v prospech bezpečnosti našich detí a nás všetkých. Vyzývam, aby sme tento zákon nepodporili, pretože zníži úroveň bezpečnosti a nás všetkých iba poškodí. Ďakujem ešte raz veľmi pekne za vaše vystúpenie.
Kolíková, Mária, poslankyňa NR SR (2024-01-17):
Ďakujem veľmi pekne, no zjavne to nemohlo byť naopak, pán podpredseda, pretože 15. januára už mala byť konečná, takže zjavne práve kvôli tomu, že tu vedieme túto diskusiu a že sú protesty, tak to stretnutie bolo a bude mať aj nejaký dopad, lebo inak by ani proste to celé nedávalo zmysel. My sme tomu dali priestor. My sme tomu jednoznačne dali priestor. A teraz vlastne ani neviem, že či mám byť rada, že vlastne tomu z tohto pohľadu dávame priestor, pretože vy sa teraz chytáte slamky a idete rýchlo niečo v tomto chvate naprávať a tváriť sa, že vy ste tí záchrancovia v rámci tejto koalície a idete zachrániť túto zradu, ktorú robí Robert Fico, a Peter Pellegrini je ten záchranca. Toto chápem, že toto je teraz ten nový príbeh, ktorý sa snažíte napísať, a to je šialené. (Potlesk.)
Paška, Pavol, predseda NR SR (2012-08-10):
Súhlas.
Danko, Andrej, podpredseda NR SR (2023-11-15):
Na vystúpenie pána poslanca sú tri faktické poznámky a s reakciou pána poslanca Hlinu. Tak, pán poslanec Prostredník.
Bugár, Béla, podpredseda NR SR (2017-06-14):
Pán poslanec Viskupič.
Přidal, Alojz, poslanec NR SR (2015-02-05):
Pán kolega Hlina, o tom, či vznikne nový klub, rozhoduje Národná rada hlasovaním, a keď rozhoduje, tak môže rozhodnúť tak, že bude s tým súhlasiť alebo nesúhlasiť. Ja neviem ešte, aký je váš názor na paralelu, ktorú tu predtým uviedol pán kolega Poliačik, a hovoril o tom, že Jozef Mikuš reprezentuje dnes stranu KDH. On reprezentuje klub, a keď vznikne váš klub, tak si neviem predstaviť, že pán kolega Osuský bude reprezentovať stranu SaS, liberálnu stranu. On bude reprezentovať klub ako konzervatívec. A ešte by som chcel povedať, že ja asi podporím tento vznik vášho klubu, ale potrebujem čestné prehlásenie kolegu Drobu, že už bude verný pánovi Sulíkovi (smiech v sále) a nebude skákať kade-tade, ale zostane verný Sulíkovi. (Ruch v sále.)
Adamčík, Eduard, poslanec NR SR (2018-10-18):
Ďakujem za slovo, pani predsedajúca. Vážená pani predsedajúca, vážený pán minister, vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu k uvedenému návrhu zákona.
Zmajkovičová, Renáta, podpredsedníčka NR SR (2013-01-31):
S faktickými poznámkami jeden poslanec. Uzatváram možnosť faktických poznámok. Pán poslanec Halúz.
Grendel, Gábor, podpredseda NR SR (2021-10-01):
V rozprave teraz vystúpi pán poslanec Ondrej Dostál.
Šebej, František, poslanec NR SR (2016-04-18):
Ďakujem, pán predseda. Oznamujem členom zahraničného výboru, že my sa zídeme nie pol hodinu po prerušení schôdze, ale hneď v miestnosti č. 183. Poprosím, aby ste prišli. Ďakujem pekne.
Glváč, Martin, podpredseda NR SR (2016-06-17):
Ďakujem, prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov . Návrh zákona má parlamentnú tlač 139. Návrh na jeho pridelenie na prerokovanie výborom je v rozhodnutí č. 133. Dávam slovo poslancovi Martinovi Feckovi, aby návrh zákona uviedol. Nech sa páči.
Glváč, Martin, podpredseda NR SR (2019-09-18):
Ďakujem. S faktickou poznámkou nikto. Končím možnosť prihlásiť sa. Vyhlasujem rozpravu za skončenú. Navrhovateľ? Nie. Termín hlasovania, pán spravodajca, vás poprosím. (Reakcia spravodajcu.) Dnes o 11.00 hod. Prerušujem rokovanie o tomto bode programu. Pokračujeme v prerušenom rokovaní v prvom čítaní o návrhu poslancov Bašku, Bublavého, Janíkovej, Panáčka a Želiezku na vydanie zákona o kompenzačnom príspevku baníkom (tlač 1574). Poprosím poslanca Bašku, aby zaujal... (Reakcia z pléna.) Na mieste? Bublavý namiesto pána poslanca Bašku. Podmanický... Nech sa páči. Otváram všeobecnú rozpravu. Do rozpravy... Zo včera, zo včera ostali pán poslanec Mihál, nie je prítomný, pán poslanec Galek a pani poslankyňa Macháčková. Takže, pán poslanec Mihál. Prepadá mu poradie. Nech sa páči, pán poslanec Galek. (Pokračovanie rokovania o návrhu poslancov Národnej rady Slovenskej republiky Jaroslava Bašku, Dušana Bublavého, Márie Janíkovej, Milana Panáčka a Ľubomíra Želiezku na vydanie zákona o kompenzačnom príspevku baníkom a o zmene a doplnení niektorých zákonov , tlač 1574.)
Hrnčiar, Andrej, podpredseda NR SR (2018-02-08):
Pán poslanec, my sme to s kolegom Bugárom preberali a ide o to, že presne nešpecifikuje rokovací poriadok, a preto som aj povedal, že bude ho nutné novelizovať vo viacerých oblastiach, a toto bude asi jedna z nich. Takže teraz mali nasledovať body 39 až 40 schváleného programu. Vzhľadom na to, že predkladatelia vzali späť v druhom čítaní návrh skupiny poslancov na vydanie novely Zákonníka práce (tlač 672) a navrhovatelia novely zákona o rokovacom poriadku Národnej rady (tlač 821) požiadali o zaradenie tohto návrhu v prvom čítaní do návrhu programu nasledujúcej riadnej schôdze, pristúpime k ďalšiemu bodu, ktorým je prvé čítanie o návrhu poslancov Jozefa Mihála, Lucie Ďuriš Nicholsonovej, Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Pán poslanec Mihál? Tu nie je, takže pardon. V zmysle rokovacieho poriadku o vystúpenie požiadal pán podpredseda vlády a minister vnútra, ktorému týmto udeľujem slovo. Nech sa páči, pán podpredseda vlády. V zmysle rokovacieho poriadku môže člen vlády požiadať o slovo kedykoľvek, takže...
Bugár, Béla, podpredseda NR SR (2011-05-18):
Ďakujem, pán podpredseda vlády. Dávam teraz slovo spravodajcovi, ktorého určil navrhnutý gestorský výbor pre hospodárstvo, výstavbu a dopravu, poslancovi Marošovi Kondrótovi. Pán poslanec, nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Ďakujem pekne. Ja som v odpovedi vymenoval rad krokov, ktoré buď boli v krátkej, teda tejto dobe urobené, tohto roku alebo sú pred nami na jar budúceho roku povolenie, a ďalej príprava podkladov na verejnú súťaž, teda obstarávanie a samotnú ďalšiu realizáciu. Je to v tejto chvíli v procese, a to podstatné sú zdroje. Zdrojov máme limitovaný rozsah, ale ubezpečujem vás, že na cesty prvej triedy dávno toľko nešlo, ako je rozpracovaných alebo už kontrahovaných prostriedkov. Aj tohto týždňa som podpisoval žiadosť o nenávratný finančný príspevok pre druhú časť obchvatu Galanty. Hovoríme o Trenčíne, Ružomberok, Dolný Kubín, Kežmarok, Poprad viaceré, viaceré a veľmi dôležité, dnes už preťažené úseky ciest prvej triedy. Pätnásť až dvadsať rokov boli zanedbávané. Mnohé z nich, už či vo forme rozšírenia o tretí pás alebo obchvatov miest, pôjdu, no a takisto už som spomínal viaceré zámery, ktoré predložíme v oblasti výstavby rýchlostných ciest a diaľnic. To, čo som predtým možno nedopovedal, ale len dokončím, transparentnosť, predvídateľnosť, serióznosť v príprave, to je aj o tom, ako obstarávame z verejných zdrojov dôležité úseky alebo investície. Tam, kde to je možné, elektronické obstarávanie zabezpečí naozaj maximálnu súťaž, stlačenie ceny, pozrie investorom doslova do peňaženky. Pri veľkých investíciách, pri investičných celkoch, transparentná, skôr klasická súťaž s dobrou prípravou, je cestou aj k dodržiavaniu kvality a samozrejme aj k dobrým termínom a reálnej výstavbe. O toto pôjde, už či diskutujeme o niektorých obchvatoch alebo celkovo nových úsekoch. Takže pán poslanec, boli ste pri tom, ja vás len chcem ubezpečiť, že mnohé z toho, čo bolo v procese, je dnes ešte intenzívnejšie pripravované. Základom je dobrá stratégia, dostatok zdrojov a kvalitné nielen obstarávanie, ale aj realizácia stavieb. O toto nám ide a verím, že tu nájdeme aj podporu, už či opozičných jednotlivcov alebo strán. Ďakujem pekne.
Mičovský, Ján, poslanec NR SR (2022-06-28):
... ale ho nepredkladám, len oboznamujem, ctené kolegyne a kolegov, že by znel takto, keby bol predložený a verím, že veľmi podobne bude znieť ako súčasť vládneho návrhu. Pán kolega sa smeje, zrejme vychádza z toho, že (reakcie z pléna), ale to je tak kratučké. Ide o podstatu. Nejde o formu, ale o podstatu. Obsah je rovnocenný s formou, ale v tejto chvíli by som mu dal navrch. Tak ako ste sa pred chvíľočkou bavili o priorite užívacích a vlastníckych práv navzájom dvaja právnici. Z celkového objemu nákladov spojených s pozemkovými úpravami vykonanými podľa predchádzajúceho odseku štát vynaloží minimálne 40 % na vyhotovenie projektovej dokumentácie, realizáciu a údržbu spoločných zariadení a opatrení. Podiel podľa predchádzajúcej vety musí byť dodržaný na celom území Slovenskej republiky za obdobie každého kalendárneho roka. A odôvodnenie, ktoré bude hovoriť o týchto veciach. Ja som to konzultoval aj s pani rektorkou Halászovou z Nitrianskej univerzity, lebo viem, že tam je kopu skvelých ľudí, ktorí majú k tomu vzťah a ktorí vlastne, nechcem, že trpia, ale poukazujú na to, že stále sa len pozemkové úpravy hovoria, stále sa hovorí, koľko peňazí na ne treba, stále sa hovorí, aký máme veľký dlh a tá potreba zelených a vodných prvkov stále zaniká. Nuž, ja si myslím, že je veľmi pekné, keď budeme mať pozemky scelené a každý bude vlastníkom len jednej jedniny a určite je to aj veľmi správne a potrebné, ale ak by sme sa mali rozhodnúť, či pre konkrétne obdobie nášho života je dôležité až tak, aby bolo všetko scelené, nechcem to spochybňovať, alebo či je dôležité to, aby sme mali neodviatu pôdu, aby sme mali primerané množstvo vody, aby sme nemali zničenú krajinu, asi by sme sa rozhodovali pomerne ľahko. Takže, pán minister, ja očakávam, že sa toto podarí a zároveň aj dodávam, že my sme tu nie na to, aby sme hovorili o nejakých osobných rozporoch, lebo ja sa priznám, s pánom ministrom, neviem, či on so mnou, ale ja s ním mám vážny problém. Ja keď mu odovzdával stoličku, tak som to odovzdával s plnou dôverou, že prichádza lepší ako ja a zrejme je aj lepší, áno, prosím, prečo nie. Je to šikovný človek, ktorý prešiel svetom, ale, pán minister, to, čo si spôsobil v personálnom uragáne, tak nachádzam taký antipríklad toho, že mňa sem dostal protikorupčný zápal a zápas a mnohé tie veci, ktoré sa udiali personálne na ministerstve po mojom odchode, sú ako keby zo zlého románu, keď ten protikorupčný étos bol premenený na niečo iné, ale uznám, to sem nepatrí. Takže aj keď osobne možno my k sebe blízko nemôžeme mať, ale verím, že sme tu nie na vybavenie si, vybavovanie si osobných účtov, ale na to, aby sme hovorili o službe tejto krajine a verím, že na jeseň teda takýto návrh uzrie svetlo sveta. Vážené kolegyne, kolegovia, ďakujem, skončil som.
Laurenčík, Milan, podpredseda NR SR (2021-02-03):
Pán poslanec, reagujte na predrečníka.
P. Paška, predseda NR SR: (2007-06-21):
Konštatujem, že tieto dva body sme neschválili. Budeme ďalej hlasovať.
Osuský, Peter, poslanec NR SR (2015-10-30):
Ďakujem pekne, pani predsedajúca. No, vážený kolega Raši, celkom s eleganciou vám vlastnou ste kreovali nový žartovný pojem FIFA. Keď to tu tak človek počúva, tak má pocit, že pred Uhliarikom a Faktorom nebolo nič. Tma bola a Duch Boží sa vznášal nad vodami (smiech v sále) a odrazu strýkovi Uhliarikovi a synovcovi Faktorovi, dobrým záhradkárom, vyrástla v záhrade nová rastlina, čuduj sa svete, zvaná Penta. Predtým nebolo nič. Neexistovala Zvolenská spojená s Pentou, neexistoval ani kolega Čislák, iste nie vinne, ale technicky spojený s Pentou, neexistovalo odporúčanie Haščákovi, aby sa kontaktoval s Paškom ako expertom na vyjednávanie. Nič z toho neexistovalo. Vaša strana sa drží takých kánonov, ktoré sú síce lživé od počiatku, ale neustále ich ako mantry opakuje. Ako hovorí premiér, Gorila, vybehnuvšia z bytu na Vazovovej, je výlučne kauza SDKÚ. Teraz ho zradila ešte aj firma Coca-Cola, ktorú tam bol omylom piť, popletúc si vchod s tou kaviarňou vedľa. Ale v skutočnosti nemá ani Paška, ani vôbec nikto s Gorilou nič a on už tobôž, lebo taká je mantra. A taká istá je mantra, týkajúca sa kolegov Uhliarika a nádejného experta Faktora, že oni stvorili Pentu. Vy ste o nej nikdy v živote nechyrovali. No, samozrejme, na takýchto lžiach sa dá stavať propaganda, ale nedá sa na nich stavať pravda, lebo sú lžami od prvého do posledného slova.
P. Hrušovský, predseda NR SR: (2003-11-06):
D. Podracká, poslankyňa: Ďakujem, pán minister, za odpoveď. Ja chápem literu zákona, ale osobne som navštívila Združenie „Cez deti k rodine“ v Kremnici, ktoré sa stará o resocializáciu väčšinou rómskej mládeže a detí, ktoré majú mentálny a sociálny postih a pre tieto deti je táto dávka skutočne minimálna z toho dôvodu, že majú minimálnu ponuku na trhu práce, sú bez praxe, nemôžu sa zamestnať, prakticky sú vyradení z možnosti zamestnať sa, sú nedostatočne pripravené na praktický život a chýba im model rodiny, takže ani si ju nevedia utvoriť. Pre takéto skupiny našej mládeže by bolo naozaj potrebné túto dávku nejakým spôsobom nahrádzať alebo dopĺňať. A preto by som vás chcela touto cestou poprosiť, či by ste nemohli osobne navštíviť toto Združenie „Cez deti k rodine“ v Kremnici, aby ste - lebo lepšie je raz vidieť, ako raz počuť- videli, ako ťažko sa žije v takýchto združeniach a ako ťažko nakladá s takýmito sirotami štát, o ktoré sa štát nemôže postarať.
Kotleba, Marian, poslanec NR SR (2021-10-21):
Pán poslanec Žiak, vám sa asi zle priznáva jedna vec, že západné štáty, tak ako teraz, ani vtedy naše slovanské národy nemali za nič, že západné štáty nás proste, keď im to vyhovovalo, podhodili ako psov proste, aby nemali oni tie problémy, tak však Česi, Slováci, no čo? Vám sa veľmi zle počúva teraz kritika toho, že to bola skutočne mníchovská zrada, v ktorej krokoch ale, musíme povedať aj bé, veľmi úspešne pokračuje zločinecká organizácia NATO. A ja tento krok zo strany SMER-u vnímam ako krok istého uvedomenia si geopolitických reálií a síce, že tak, ako bola zrada na našich národoch zo strany západných štátov realizovaná počas tej Mníchovskej dohody, tak tak sa stávame obeťami expanznej svetovládnej politiky Spojených štátov amerických a zločineckej organizácie NATO dnes, dnes a toto sa veľmi ťažko týmto západofilom, ktorí sú združení v súčasnej koalícii, počúva. Toto sa im veľmi ťažko prenáša do ich vedomia a svedomia, lebo sami sú si toho vedomí, že pre tých ich bruselských pánov na Západe sme my proste nič. Preto vítam túto iniciatívu a my ju určite podporíme a bude to veľký signál toho, že si uvedomujeme, celý národ si uvedomuje to, že sme Slovania, našu identitu a že tá skazená západná Európa nás nebude krútiť ako červíky na vidličke.
Kollár, Boris, predseda NR SR (2022-12-20):
Prosím, prezentujme sa a hlasujeme o skrátení lehoty. (Hlasovanie.) Prítomných 135 poslancov, za 84, proti 47, zdržali sa 3, 1 nehlasoval. Uvedený návrh sme schválili.
Grendel, Gábor, podpredseda NR SR (2023-02-16):
Vážené panie poslankyne, vážení páni poslanci, pokračujeme v popoludňajšom rokovaní desiateho dňa 83. schôdze Národnej rady Slovenskej republiky v prerušenej rozprave v druhom čítaní o návrhu poslanca Vetráka na vydanie zákona, ktorým sa mení a dopĺňa zákon č. 235/2012 Z. z.o osobitnom odvode z podnikania v regulovaných odvetviach (tlač 1183). Dnes dopoludnia neukončil svoje, svoje vystúpenie do rozpravy písomne prihlásený pán poslanec Gyimesi, ktorému týmto odovzdávam slovo. (Pokračovanie rokovania o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov , tlač 1183.)
Figeľ, Ján, podpredseda NR SR (2014-09-18):
Nech sa páči s poslednou faktickou, Jozef Mikloško.